gtabtnamens  stjerne  =  3>ult  1948 

Hvad  er  Gud? 


»Hvordan  ser  Gud  ud,  hvad  er  Gud?«  Prøv  at  stille  dette 
Spørgsmaal  til  Venner  og  Bekendte,  og  De  vil  faa  en  mær- 
kelig Række  Svar.     For  Eksempel: 

1.  Jeg  diskuterer  aldrig  Politik  eller  Religion. 

2.  Gud  er  udenfor  den  menneskelige  Forstaaelse. 

3.  Gud  er  Natur. 

4.  Gud  er  immateriel  Stof,  som  er  alle  Steder  og  ingen 
Steder. 

5.  Gud  er  noget  man  har  inde  i  sig;  jeg  har  min  person- 
lige Gud,  men  det  kan  ikke  beskrives. 

6.  Gud  er  Kærlighed,   for   saadan   staar   der   i   Bibelen. 
(1   Joh.  4:16) 

7.  Gud  er  Energi,  ligesom  Elektricitet. 

8.  Ingen  ved  noget  derom. 

9.  Jeg  ved  det  ikke!    (Der  findes  imellem  et  fornuftigt 
Menneske,  som  siger  saaledes). 

Det  er  mærkeligt  med  de  Mennesker  som  giver  oven- 
staaende  Svar,  at  de  i  de  fleste  Tilfælde  vilde  le,  eller  træk- 
ke haanligt  paa  Skulderen  ved  at  se  de  primitive  Folke- 
slag dyrke  Afguder,  som  de  har  hugget  i  Sten,  skønt  den 
moderne  Kristendom  er  blevet  næsten  lige  saa  primitiv, 
blot  er  det  en  aandelig  Afgud  som  den  har  udhugget,  og 
som  den  dyrker. 

Apostelen  Paulus  advarede  Timotheus  imod  dette: 
»Thi  den  Tid  skal  komme,  da  de  ikke  skulle  fordrage  den 
sunde  Lære,  men  efter  deres  egne  Begæringer  tage  sig  selv 
Lære  i  Hobetal,  efter  hvad  der  kildrer  deres  Øren,  og  de  skulle 
vende  Ørene  fra  Sandheden  og  vende  sig  hen  til  Fablerne.« 
(2.  Tim.  4:  3—4.) 

Den  moderne  Kristendom  skulde  tage  et  Par  Minutter 
til  at  tænke  alvorligt  over  disse  Ord  og  for  sig  selv  afgøre, 
om  den  har  vendt  sig  til  Fablerne. 

Er  det  da  saa  vigtigt  at  kende  Gud?  Mange  siger  nej.  De 
siger,  at  Budlisterne  har  deres  Gud,  Jødernes  deres,  Mu- 
hammedanere  deres,  Katolikkerne  deres  Gud  o.  s.  v.  og 
hvorfor  kan  de  ikke  være  lige  saa  rigtige  som  Jeres?  De 

kan  være  lige  saa  rigtige,  men  Spørgsmaalet  er,  er  de 
lige  saa  rigtige? 

Der  var  en  Gang,  da  de  fleste  Mennesker  troede,  at  Jor- 
den var  flad;  hvorfor  kan  det  ikke  være  lige  saa  rigtigt, 
som  det,  vi  tror  i  Dag?  Der  er  mange  andre  Ting,  som  Men- 
neskene har  troet  paa,  men  som  de  ikke  tror  paa  i  vore 
Dage,  fordi  Videnskaben  har  bevist,  at  det  var  forkert;  men 
hvorfor  kunde  den  gamle  Overtro  ikke  være  lige  saa  rigtig 
som  Videnskabens  Beviser?  Med  andre  Ord,  Gud  er  som 
han  er,  og  ligemeget  hvad  vi  tror,  vil  han  ikke  blive  ander- 
ledes. Dersom  Gud  er  »Energi«,  saa  er  alle  andre  Lærdom- 
me om  ham  forkerte.  Dersom  Gud  er  saadan  som  Budd- 
histerne lærer,  saa  tager  de  sidste  Dages  Hellige  fejl;  men 
dersom  Gud  er  saaledes,  som  de  sidste  Dages  Hellige  lærer, 
saa  tager  Buddhisterne  og  andre  anderledes  Troende  fejl. 

Den  Mening,  at  det  er  ligemeget,  hvad  vi  tror  paa,  er  en 
farlig  Lærdom,  der  er  ingen  Logik  eller  Fornuft  deri,  og 
desuden  siger  Herren  selv  noget  helt  andet. 

Jesus  sagde  i  en  Bøn  til  Herren,  at  han  var  kommet  til 
Jorden  for  at  give  Menneskene  evigt  Liv: 

»Dette  er  det  evige  Liv,  at  kende  Dig,  den  eneste  sande 
Gud,    og    den,    Du   udsendte,    Jesus    Kristus.«      (Joh.    17:3.) 

Det  er  ikke  Gud  ligemeget,  hvad  vi  tror.  Gud  vil  ikke 
acceptere  hvadsomhelst  vi  ofrer  ham.  Han  nægtede  at 
modtage  Kains  Offer,  men  modtog  Abels  ved  Begyndelsen 
af  denne  Verdens  Historie.  Gud  modtog  ikke  Israelitternes 
Guldkalv,  men  sagde: 

»Du  maa  ikke  have   andre  Guder  for  mig.«      (2.  Mos.  20:3.) 

Kristus  accepterede  ikke  de  Lærdomme  som  Sadukærer- 
ne  lærte,  at  Gud  var  et  meget  strengt  Væsen,  der  kun  el- 
skede Jøderne;  men  han  lærte  dem,  at  Gud  er  alles  Fader, 
og  at  han  elsker  alle  sine  Børn.  Gud  vil  lige  saa  lidt  i  Dag 
acceptere  de  aandelige  Afguder,  som  han  vilde  acceptere 
de  gamle  udhuggede  Billeder  af  Baal. 

Det  er  meget  interessant  at  se  lidt  paa  nogle  af  de  Lær- 
domme, som  er  frembragt  af  de  forskellige  Kirker  i  Dag 
angaaende  Gud.  Lad  os  først  se  paa  den  katolske  Kirke, 
som  er  Moderen  til  alle  de  protestantiske  Kirker  i  Dag.  J 

en  Trosbekendelse  som  blev  accepteret  af  denne  Kirkes 
Ledere  i  Nicca  i  Aar  325  betegner  de  deres  Guddom  smi- 
ledes: 

»Vi  tilbeder  en  Gud  i  Treenighed  og  Treenigheden  i  Enhed, 
og  hverken  sammenblander  Personerne  eller  deler  deres  Sub- 
stans. Thi  Faderen  er  en  Person,  Sønnen  en  anden,  og  den 
Helligaand  en  tredie.  Men  Faderens,  Sønnens  og  den  Hellig- 
aands  Guddom  er  eet;  deres  Herlighed  er  uskabt.  Faderen 
ufattelig,  Sonnen  ufattelig  og  den  Helligaand  ufattelig.  Fade- 
ren er  evig,  Sønnen  er  evig  og  den  Helligaand  er  evig,  og  al- 
ligevel er  der  ikke  tre  evige,  men  een  evig.  Ligesom  der  ikke 
er  tre  ufattelige  eller  tre  uskabte;  men  een  uskabt  og  een  ufatte- 
lig. Ligestaa  er  Faderen  almægtig,  Sonnen  almægtig,  og  den 
Helligaand  almægtig,  og  alligevel  er  der  ikke  tre  almægtige, 
men  een  almægtig.  Saaledes  er  Faderen  Gud,  Sønnen  Gud  og 
den  Helligaand  Gud,  men  alligevel  er  der  ikke  tre  Guder,  men 
een   Gud.« 

Den  katolske  Kirkes  Børn,  Samfundene  udsprungne  af 
den,  accepterer  denne  eller  en  lignende  Trosbekendelse. 
Den  Engelske  Kirke  fremsætter  for  Eks.  sit  orthodokse 
Gudsbegreb  paa  følgende  Maade: 

»Der  er  kun  en  levende  og  sand  Gud,  evigvarende,  uden  Le- 
geme, Dele  eller  Lidenskaber,  i  Besiddelse  af  uendelig  Magt, 
Visdom     og  Godhed.« 

Disse  Ting  fremsættes  af  moderne,  civiliserede  uddanne- 
de Folk,  ikke  naive,  primitive  Folk;  men  saaledes  bliver 
Menneskene  uden  Profeter,  som  kan  vejlede  dem  i  Guds 
Veje. 

Lad  os  nu  undersøge  den  aabenbarede  Lærdom  om  Gud. 
Lade  os  læse  om  Jesu  Daab  (Matt.  3:16)  Johannes  døber 
Jesus  Kristus,  hører  Guds  Røst  fra  Himmelen  og  ser  den 
Helligaand  i  en  Dues  Skikkelse,  og  vi  lærer  heraf,  at  der 
er  tre  Individer.  Andre  Profeter  i  andre  Skrifter  oprethol- 
der denne  Lærdom,  at  Faderen  og  Sønnen  hver  har  et  Le- 
geme og  at  Helligaanden  er  en  Aand  uden  Legeme.  Vi  læser 
at  Enoch  gik  med  Gud;  Gud  viste  sig  for  Abraham,  talte 
med  Jakob,  talte  med  Moses  i  fyrretyve  Døgn  ligesom  en 
Mand  taler  til  sin  Næste,  og  da  Miriam  og  Aron  knurrede 
imod  Moses,  blev  Gud  vred  og  kaldte  dem  til  Tabernaklet, 
hvor  han  stod  i  Døren  og  sagde  til  dem,  at  han  vilde  tale 

med  Moses  Ansigt  til  Ansigt  og  ikke  i  Løndom.  Endvidere 
lærer  vi  fra  Skrifterne,  at  Gud  er  nidkær,  elskende,  vred, 
føler   Velbehag,   hader,    er   barmhjertig,   retfærdig,   naadig 

0.  s.  v.  Kan  man  sige,  at  dette  er  et  Væsen  uden  Legeme, 
Dele  eller  Lidenskaber? 

Jesus  Kristus  kom  til  Jorden  og  sagde,  at  han  var  Guds 
Billede.  Han  var  født  af  en  Kvinde  i  Betlehem  og  han  vok- 
sede og  blev  til  en  Mand  paa  godt  30  Aar;  han  spiste,  sov 
og  boede  hos  Venner  blev  træt,  bedrøvet  og  græd  over  Fol- 
kets Ondskab.  Han  blev  grebet  af  onde  Mænd,  spyttet  paa, 
pisket  og  endelig  korsfæstet.  Han  udgød  sit  Blod  for  Men- 
neskenes Synder  og  de  fleste  Kristne  modtager  ham  som 
Gud.  Forsoningen  var  en  Guds  Mission,  og  han  var  Guds 
enbaarne  Søn.  Der  var  ikke  noget  mystisk,  han  var  sim- 
pelthen født  i  Guds  Billede  ligesom  alle  andre,  og  hans 
Fader  var  Gud  selv.  Dersom  De  ikke  er  klar  over  Kristi 
jordiske  Mission  og  Hensigten  dermed,  bedes  De  læse  det 

1.  Kapitel  og  det  17.  i  Johannes  Evangeliet. 

Mange  paastaar,  at  Kristus  efter  sin  Korsfæstelse  blev 
til  en  Essens,  en  usynlig  Aand  uden  Legeme,  Dele  eller 
Lidenskaber.  Hvis  dette  er  Tilfældet,  hvad  saa  med  Op- 
standelsen, og  hvad  havde  Jesus  da  gjort  med  sit  Legeme, 
thi  vi  læser,  at  Jesus  viste  sig  for  Disciplene  og  sagde: 

»Ser  mine  Hænder  og  Fødder,  at  det  er  mig  selv;  føler  paa 
mig  og  ser,  thi  en  Aiand  har  ikke  Kød  og  Ben,  som  I  se,  at 
jeg  har.«     (Lukas  24:39.) 

Vi  læser  ligeledes,  at  efter  dette  gik  Jesus  til  sin  Fader, 
og  Disciplene  saa  ham  stige  op,  og  da  kommer  to  himmel- 
ske Væsener  og  siger: 

»I  galilæiske  Mænd,  hvorfor  staar  I  og  ser  op  imod  Himme- 
len? Denne  samme  Jesus,  som  er  optagen  fra  eder  til  Himme- 
len, skal  komme  igen  paa  samme  Maade,  som  I  have  set  ham 
fare  til  Himmelen.«      (Ap.  G.  1:11.) 

Jesu  Kristi  Kirke  lærer  ogsaa,  ait  den  samme  Jesus  som  steg 
til  Himmelen,  skal  komme  tilbage  paa  samme  Maade  og 
regere  paa  Jorden  i  et  tusinde  Aar,  og  med  det  samme  her- 
liggjorte Legeme.  Hvorfor?  Fordi  han  er  Guds  enbaarne 
Søn,  og  det  er  en  Del  af  hans  Mission.  Jesus  sagde  til  Dis- 
ciplene:   »Mig  er  given   al   Magt  i  Himmelen  og  paa   Jor- 

den.«  (Matt.  28:18)  Det  var  ikke  for  at  prale,  at  han  sagde 
det,  det  var  en  Sætning,  som  forklarede  for  de  tvivlende, 
hvem  Menneskesønnen  var. 

Verden  skulde  paaskønne  Profeten  Joseph  Smiths  Stræ- 
ben i  at  vejlede  os  til  den  rette  og  sande  Tilbedelse  af  Gud, 
af  Jesus  Kristus  og  den  Helligaand.  Han  lærte  til  vor  Slægt, 
at  Jesus  Kristus  var  den  enbaarne  i  Kødet,  Verdens  Frelser 
og  Forløser  af  alle.  Det  er  de  gamle  Lærdomme,  men  denne 
Slægt  ved  næsten  ikke  hvem  Jesus  er. 

Joseph  Smith  lærte  os,  at  Gud  elsker  sine  Børn  i  Dag 
lige  saa  meget,  som  han  elskede  Menneskene  paa  Mose  Tid 
eller  Kristi  Tid,  og  at  han  ikke  har  forladt  eller  forglemt 
os,  men  at  han  gerne  vil  gøre  sine  Børn  lykkelige.  Han  øn- 
sker, at  vi  skal  nyde  Glæde  ved  at  adlyde  Glædens  Love, 
Guds  Love,  og  han  har  givet  os  Vejen  til  at  finde  disse 
Love.  Gud  siger  igennem  Jakob: 

»Men  dersom  nogen  af  eder  fattes  Visdom,  han  beder  derom 
til  Gud,  som  giver  talle  gerne  og  uden  Bebrejdelse,  saa  skal 
det  gives  ham.«      (Jak.  1:5.) 

Jesus  lærte:  »Min  Lære  er  ikke  min,  men  hans,  som  sendte 
mig.  Dersom  nogen  vil  gøre  hans  Villie,  han  skal  erkende, 
om  Læren  er  fra  Gud,  eller  jeg  taler  af  mig  selv.«     (Joh.  7:16.) 

Missionær  Dean  Berry. 


Spørgsmaal : 


Kristus  brød  Dødens  Lænker;  var  den  første,  der  opstod; 
men  hvad  saa  med  Moses  og  med  Elias,  der  blev  optaget 
til  Himlen,  de  viste  sig  for  Kristus  og  Disciplene.  Var  det 
celestiale  Væsener,  (Kristus  var  ikke  død  endnu)  eller  var 
det  i  deres  dødelige  Legemer,  de  viste  sig? 
Svar: 

»Kristus,«  »Førstegrøden  af  de  hensovede«  (I.  Kor.  15: 
20,23)  »Den  førstefødte  af  de  døde«  og  den  »førstefødte 
blandt  de  døde«  var  den  første  til  at  fremkomme  af  Graven 
med  et  udødeligt  Legeme;  men  vi  læser,  at  straks  efter 
hans  Opstandelse  kom  mange  af  de  hellige  frem  fra  deres 
Grave:  »Og  Gravene  aabnedes,  og  mange  af  de  hensovne 
helliges  Legemer  opstod,  og  de   gik  ud  af   Gravene  efter 

hans  Opstandelse  og  kom  ind  i  den  hellige  Stad  og  viste 
sig  for  mange.«   (Matt.  27:  52-53). 

Alma,  en  af  de  nephittiske  Profeter,  som  skrev  omtrent 
100  Aar  før  Kristi  Fødsel  havde  en  klar  Forstaaelse  af,  at 
der  ikke  vilde  blive  nogen  Opstandelse  før  Frelseren,  og 
derfor  siger  han:  »Se,  jeg  siger  dig,  der  er  ingen  Opstan- 
delse, eller  jeg  vilde  sige  med  andre  Ord,  at  dette  dødelige 
ikke  bliver  iført  Udødelighed,  denne  Forkrænkelighed  bli- 
ver ikke  iført  Uforkrænkelighed,  førend  efter  Kristi  Kom- 
me.« (Alma  40:2,16). 

I  Følge  de  her  citerede  Skriftsteder  fremgaar  det  tyde- 
ligt, at  Kristus  var  den,  der  brød  Dødens  Lænker,  at  han 
var  Førstegrøden  af  de  hensovede.  Følgeligt  var  der  ingen 
Opstandelse  førend  efter  Kristi  Død  og  Opstandelse.  Moses 
og  Elias  kunde  derfor  ikke  være  opstandne  Væsener  paa 
det  Tidspunkt,  da  de  viser  sig  for  Disciplene  paa  Forklarel- 
sens Bjerg.  Bibelen  fortæller  os  om  Moses'  Død,  hvorimod 
den  fortæller  os,  at  Elias  ikke  smagte  Døden,  men  blev  op- 
taget til  Himlen  i  en  Ildvogn,  eller  med  andre  Ord,  Elias 
har  gennemgaaet  en  pludselig  Forandring  fra  Dødelighed 
til  Udødelighed  paa  samme  Maade,  som  vi  ved  Apostlen 
Johannes  og  de  tre  Nephiter  senere  gennemgik  det.  I  Følge 
dette,  er  det  logisk  at  antage,  at  Moses  aabenbarede  sig  for 
Kristus  i  sin  aandelige  Skikkelse  (hans  Legeme  og  Aand 
var  paa  dette  Tidspunkt  endnu  ikke  forenet);  hvorimod 
Elias  rimeligvis  har  været  i  Besiddelse  af  et  Legeme  af 
Kød  og  Ben;  et  forvandlet,  men  ikke  et  opstanden  t  Legeme, 
for  han  havde  ikke  gennemgaaet  Døden.  At  Moses  viste 
sig  som  et  himmelsk  Sendebud  paa  Forklarelsens  Bjerg,  er 
ikke  det  eneste  Eksempel  fra  denne  Tid  paa,  at  en  kendt 
gammeltestamentlig  Skikkelse  har  aabenbaret  sig.  Ny 
Aabenbaring  lærer  os  saaledes,  at  Engelen,  der  bebudede 
Johannes  Døberens  Fødsel,  var  Noa.  Det  maa  altsaa  ogsaa 
have  været  i  sin  aandelige  Skikkelse,  at  Noa  her  aaben- 
barede sig. 

Ingen  af  dem,  hverken  Moses  eller  Elias  har  været  cele- 
stiale  Væsener;  for  Pagtens  Bog  lærer  os  følgende  angaa- 

ende  celestiale  Skabninger:  »Disse  er  de,  hvis  Legemer  er 
celestiale,  hvis  Herlighed  er  som  Solens  Glans,  ja,  Guds 
Herlighed,  den  højeste  af  alle,  paa  hvilken  Herlighed  Solen 
paa  Firmamentet  er  et  Sindbillede,  som  skrevet  er.«  (P.  B. 
76:70)  Et  saadant  Legeme  vil  ingen  modtage  førend  efter 
Jordens  Fornyelse  eller  Forvandling,  som  vil  finde  Sted 
efter  Dommens  Dag. 

Utah-Frue  paa  Tur  til  Europa 

Mrs.  Joseph  L.  Lund  har  forladt  Mt.  Pleasant  for  at 
tage  paa  en  5  Maaneders  Tur  til  Europa.  Paa  Vejen  til 
New  York  vil  Mrs.  Lund  besøge  en  Nevø,  Paul  Jespersen 
og  Familien  i  Chikago.  Fra  New  York  gaar  Turen  til 
Oslo,  hvor  Mrs.  Lund  skal  mødes  med  de  to  Brødre  Paul 
og  Knud  Weinreech,  derfra  til  Danmark  for  at  møde  to 
andre  Brødre,  Gustav  og  Fritjiof,  i  København.  Mrs.  Lund 
skal  besøge  Rebildfesten  den  4.   Juli. 

Fruen  er  en  Svigerdatter  af  C.  N.  Lund,  som  har  præ- 
sideret over  den  danske  Mission,  og  en  Svigerinde  til  Søren 
Jespersen  i  Salt  Lake  City. 

Trosartiklerne 

7.    Vi  tror  paa  Evangeliets  Kræfter  og  Gaver,  nemlig  Tunge- 
maalsgaven,  Profeti,  Aabenbaring,  Syner,  Helbredelse, 
Udlæggelse  af  Tungemaal  o.   s.  v. 
Denne  Tro  paa  en  Vedvaren    af    Evangeliets    aandelige 
Gaver  er  en  af  de  karakteristiske  Ting  i  Mormonismen,  og 
en    af   de    Ting,    der   klarest   skiller  den  fra  andre    kristne 
Samfund.    Mormonismen  hævder,  at  alle  aandelige  Kræfter 
altid  følger  sand  Religion,  Jesu  Kristi  Evangelium,  og  føl- 
ger det  nu.      Hvorsomhelst  Jesu  Kristi  Evangelium  findes, 
i  hvilkensomthelst  Tidsalder,  vil  Guds  Kraft  være  der,  saa- 
vel  som  Gudfrygtigheden.       Kræfter  og  Gaver   er  lige  saa 
uadskillelige  fra  Evangeliet,  som  Lys  og  Varme  er  for  So- 
len.    Det  er  et  daarligt    Forsvar    for  de    frafaldne    Kirker 
eller  en  daarlig  Undskyldning  for  falske  Religioner  at  sige, 

at  Gudfrygtighedens  Kræfter,  som  de  manifesterer  sig  i  aan- 
delige  Gaver  i  Evangeliet.  com  vi  finder  det  optegnet  i  Skrif 
terne,  er  noget  særskilt  fra  Jesu  Kristi  Evangelium,  og  er 
noget,  som  skal  forgaa. 

Henvisninger: 
1.  John.  2:20,27.  —  Es.  30:20,21.  —  2.  Peters  Brev  1:21. 
-<  Aab.   19:10.  —    1.  Kor.  2:10,11.  —    1.  Kor.   12:1,31.  — 
l.  Kor.   14:1,5.  —  John.   15:26. 

Brev  fra  Genealogical  Society 

Missionspræsident  Alma  L.  Petersen  har  modtaget  en 
Rundskrivelse  fra  »The  Generalogical  Society«  (Genealo- 
gisk Forening  i  Utah)  hvori  det  anføres: 

Der  er  en  Bevægelse  i  Gang  overalt  i  Kirken  for  at  ud- 
vikle større  Interesse  for  og  Fuldførelse  af  Genealogisk 
Arbejde.  —  Vi  beder  alle  Missioner  om  at  hjælpe  os  i  dette 
Arbejde. 

Missionspræsidenten  skulde  udvælge  en  Formand  for 
det  Genealogiske  Arbejde  i  Missionen  (er  sket.  i  Danmark), 
et  kvalificeret  Medlem,  som  under  hans  Ledelse  skulde  ha- 
ve Opsyn  med  alt  Genealogi  og  Tempelarbejde  i  Missionen. 
Ligeledes  skulde  der  i  hver  Gren  om  muligt  vælges  en  For- 
mand, som  skulde  tage  sig  af  de  samme  Ting  inden  for 
Grenens  Omraade.  —  Den  samme  Plan  og  Aktivitet  skulde 
følges  i  alle  Grene  i  hele  Missionen. 

Under  Ledelse  af  Missionspræsidenten  og  Missionens  Ge- 
nealogiske Formand  skulde  alle  Medlemmer  i  Missionen 
opmuntres  til  at  udfærdige  en  fuldstændig  og  nøjagtig  Op- 
tegnelse over  deres  egen  Familie  paa  de  benyttede  Familie- 
Skemaer,  —  samt  ligeledes  et  Skema  for  hver  af  deres 
eventuelle  gifte  Efterkommere  (Børn,  Børnebørn  o.  s.  v., 
forsaavidt  disse  ikke  selv  sørger  for  en  sa'adan  Optegnelse.) 
—  Stedse  et  Skema  for  hvert  Giftermiaal.  Hver  Familie  skul- 
de ligeledes  udfylde  en  Anetavle  for  deres  Forfædre.  Alle 
tilgængelige  Kilder  skulde  tages  i  Brug  for  at  finde  Slægts- 
registre og  gøre  dem  rede  for  Tempelarbejde.  —  Hvert  Fa- 
milie-Skema skulde  indeholde  alle  Medlemmerne  af  Fami- 

lien,  inclusive  levende  Børn  saa  vel  som  dem,  der  er  døde 
som  Spædbørn. 

Hvert  Skema  skulde  maskinskrives  eller  skrives  med 
sort  Blæk.  —  Naar  Slægtsregistret  er  fundet  og  renskrevet 
skulde  der  uden  Tøven  sørges  for,  at  Tempelarbejdet  bli- 
ver udført. 

Personligt  Udførelse  af  Arbejdet  i  Templet  skulde  op- 
muntres. - —  De  som  er  ude  af  Stand  til  at  komme  til  Temp- 
let personligt,  men  som  finanoielt  er  i  Stand  dertil,  skulde 
sende  Penge  til  at  betale  for  Stedfortrædende  Arbejde  for 
deres  Døde.  (Kan  ikke  for  Tiden  lade  sig  gøre).  Andre  kan 
paa  Missionspræsidentens  Anbefaling  sende  deres  Opteg- 
nelser, saa  de  kan  blive  indført  i  Templernes  Optegnelser. 

Det  skulde  være  en  af  Formanden  Pligter  at  arbejde  i 
Forbindelse  med  Missionskontoret,  og  at  gennemgaa  og 
sørge  for  Slægtsregistrene. 

Vi  er  ved  at  udarbejde  en  ny  Haandbog  for  Genealogisk 
Arbejde  og  Tempel  Arbejde,  saa  hurtig  som  muligt  vil  en 
Kopi  blive  tilsendt  Dem.  Deres  hengivne  Brødre 

The  Genealogical  Society. 
Joseph  Fielding  Smith,  Præsident  og  Archibald  F.  Bennett, 

Sekretær. 

Som  Formand  for  Genealogisk  Forening  i  den  danske 
Mission  vil  jeg  gerne  opfordre  Søskende  til  at  sørge  tor,  at 
de  selv  og  deres  Familie  bliver  opnoteret  paa  Familie-Ske- 
maer (kan  faas  hos  de  genealogiske  Foreninger  i  Grenene 
og  paa  Missionskontoret)  og  at  der  sendes  et  Eksemplar  til 
Genealogisk  Forening  i  Danmark,  som  saa  sørger  for  vide- 
reforsendelse til  Genealogical  Society  i  Salt  Lake  City,  hvor 
de  bliver  indført  i  Genealogical  Societys  store  Arkiv. 

De  Steder,  hvor  der  findes  genealogiske  Foreninger  i 
Grenene  vil  Formanden  for  disse  være  Søskende  behjælpe- 
lige med  at  udfylde  disse  Skemaer.  —  iVndre  Søskende  bør 
prøve  at  udfylde  disse  saa  godt  som  muligt  og  sende  dem 
til  undertegnede  Karlsgaarde,  Sig,  saa  skal  vi  gennemgaa 
disse  og  stille  fornødne  Spørgsmaal  indtil  alt  er  i  Orden. 

For  ugifte  Søskende  udføres  Skemaet  for  dem  selv  saa- 
ledes,  at  de  skriver  deres  eget   Navn  og  deres  Søskendes 

Navne  i  Rubrikken  for  Børn  og  sætler  Forældrenes  Navne 
paa  de  øverste  Linier  af  Skemaet.  —  Er  Børnene  af  flere 
Ægteskaber  (Halvsøskende)  skrives  et  Skema  for  hvert 
Ægteskab  og  med  hver  sine  Børn. 

For  gifte  skrives  et  Skema  som  for  de  ugifte,  saavel  for 
Manden  som  Hustruen,  saa  vi  har  Skemaet  over  dem  selv 
med  deres  Forældre  og  Søskende,  og  desuden  et  Skema 
med  dem  selv  som  Mand  og  Hustru  og  med  deres  Børn  i 
Børnenes  Rubrik. 

Er  nogle  af  Børnene  gifte  skrives  et  Skema  for  hver  af 
dem  (hvis  de  ikke  selv  er  Medlemmer  af  Kirken  og  selv 
sørger  derfor)  og  deres  Børn. 

Stedse  et  Skema  for  hvert  ftiftermaal. 

I  Aalborg,  Esbjerg  og  delvis  i  Odense  har  de  genealogiske 
Foreninger  sørget  for  mange  af  disse  Skemaer  over  de  le- 
vende Medlemmer  af  Kirken,  ligesom  disse  Oplysninger  og- 
saa  i  mange  Tilfælde  er  kommet  til  Salt  Lake  City  sammen 
med  Slægtsarbejde  i  de  senere  Aar,  og  i  København  var 
alle  Medlemmer  opnoteret  i  Aaret  1939,  men  mangler  at 
blive  ført  a  jour  med  de  nye  Medlemmer  og  de  Ændringer, 
der  er  forekommet  indenfor  Familierne  siden.  —  Søskende 
er  antagelig  selv  klar  over  hvem,  der  er  skrevet  Skemaer 
for  og  hvem  der  ikke  er,  —  og  I  som  mangler,  tag  fat  i  Dag. 

Hensigten  med  disse  Skemaer  er  jo  denne,  at  Genealo- 
gical  Society  til  sin  Tid  vil  sørge  for,  at  der  bliver  udført 
stedfortrædende  Tempelarbejde  for  alle  de,  som  ikke  selv 
faar  Lejlighed  til  at  komme  i  et  Tempel. 

Lad  os  derfor  sørge  for  at  de  nødvendige  Oplysninger  er 
tilstede,  saa  al  Ting  kan  blive  udført  rigtigt. 

Naar  vi  gennemgaar  de  gamle  Medlemsprotokoller  finder 
vi,  at  der  er  mange  Medlemmer  af  Kirken,  som  er  døde  og 
begravet  her  i  Landet,  og  af  Stikprøver  har  vi  erfaret,  at 
næppe  Halvdelen  af  disse  har  faaet  deres  Tempelvelsignel- 
ser udført,  og  nu  er  det  yderst  vanskeligt  at  finde  ud  af 
deres  Familieforhold,  lad  os  derfor  nedskrive  alt  vedrøren- 
de vor  Slægt  og  vore  Familier,  medens  vi  let  kan  gøre  det. 
Lad  det  ikke  gaa  i  Glemmebogen,  men  tag  fat  i  Dag. 

Ejnar  Nielsen. 

„De  halvfjerds  Boghandel" 

De  Halvfjerds  Raad  har  en  Missionsboghandel,  som  sælger  al 
den  Litteratur,  der  udkommer  i  Jesu  Kristi  Kirke  af  s  idste 
Dages  Hellige  og  Overskudet  gaar  til  at  hjælpe  at  holde  ube- 
midlede Missionærer  paa  Mission. 

Boghandelen  i  Provo  har  sendt  den  danske  Mission  et  ypper- 
ligt lille  Hæfte,  der  hedder 

»En  kortfattet  Henvisning  til  Mormons  Bog«. 

Disse  Henvisninger  lærer  os  Mormons  Bog  at  kende  paa  en 
hel  ny  Maade,  og  vi  vil  sætte  et  Afsnit  i  Stjernen  fra  Maaned 
til  Maaned.    Der  er  forøvrigt  mange  gode  Emner  til  Taler  o.  1. 

AUTORITET,   EN  NØDVENDIGHED 

1.  Jakob   modtager    en    Befaling    Jak.  1:17. 

2.  Jakob  kaldes  af  Gud  og  ordineres  .....  2.  'Neph.  6:2. 

3.  Autoritet  til  at  udtyde  og  oversætte  ...  Mos.  8:13 — 14. 

4.  Alma  havde  Autoritet  til  at  ordinere  ..  Mos.  18:18. 

5.  Ingen  havde  Autoritet  til  at  døbe  Kong  Mos.  21 :33— 35. 
Limhi ■. .  .i 

6.  Autoritet  givet  ved  Haandspaalæggelse.  Alma  6:1. 

7.  Nephi  og  andre  giver  Autoritet    til    at 

døbe       ...i 3.  Neph.  11:  21—22. 

8.  Tolv  Disciple  udvalgt    og    givet  Auto- 
ritet    3.  Neph.  12:1—2. 

Kredslærernes  Budskab 

UDBYTTE 

Vi  har  mange  Gange  hørt,  at  vi  faar  netop  det  ud  af  Li- 
vet, som  vi  selv  gør  ud  deraf.  Med  andre  Ord:  »Hvad  man 
saar,  skal  man  høste.«  Disse  Ord  er  sande  og  passer  næsten 
i  alle  Situationer.  Men  som  Regel  synes  mange  af  os  at  ac- 
ceptere dette,  som  et  passivt,  philosofisk  Fakta,  og  lader  det 
blive  derved  uden  at  overføre  det  paa  vort  eget  Liv. 

Vi  skulde  tro  paa  Gud  paa  en  anden  Maade,  det  er  som 
om  vi  ikke  vil  tjene  ham  og  holde  hans  Befalinger.  Vi  skulde 
opbygge  vor  Tro  paa  Ham  ved  Forskrifter  og  Eksempler. 
Lad  os  gøre  Gud  virkelig.  Lad  os  beslutte  at  opbygge  Troen 
i  vore  Hjerter.  Lad  os  demonstrere  ved  vort  Liv,  at  det,  at 
have  Tro,  er  af  stor  Værdi.  Men  det  er  kun  effektivt,  naar 
den  er  kombineret  med  alvorligt  Arbejde.  Naar  vi  gør  dette, 
lad  os  saa  ikke  glemme,  at  en  stor  Medhjælper  i  Opbyg- 
gelsen af  Troen  er  Kirken.  Lad  disse  Værdier  smelte  sam- 
men med  vort  daglige  Liv.  Nogle  siger,  at  De  faar  ikke  ret 
meget  ud  af  Kirken.  Ikke  destomindre,  lad  os  igen  huske, 

at  vi  faar  nøjagtig  det  ud  af  en  Ting,  som  vi  selv  anstrenger 
os  for  at  faa  ud  deraf. 

Dersom  vi  selv  anstrenger  os  for  at  faa  noget  ud  af  at 
komme  i  Kirken,  saa  vil  vi  faa  en  Bunke  ud  deraf.  Hvis  vi 
er  aktive  i  Organisationerne,  og  frivillig  giver  os  selv  der- 
til, vil  vi  ogsaa  høste  et  Udbytte.  Arbejde  for  Kirken  maa 
ikke  udføres  modstræbende,  thi  »Den,  som  ikke  gør  noget 
uden  at  blive  bedt  om  at  gøre  det,  og  som  modtager  Opfor- 
dringen med  et  tvivlsomt  og  betænkeligt  Hjerte,  og  udfører 
det  med  Ligegyldighed  og  Dovenskab,  er  forbannet.«  Intet 
kan  maales  med  den  Glæde  og  Fred,  som  opnaas  gennem 
aktiv  Mormonisme. 


Foraarskonferencer 


Esbjerg,  den  8.,  9.,  10.,  11.  Maj. 

Konferencen  indledtes  Lørdag  den  8.  Maj  med  en  Kon- 
cert, hvor  Koret  og  forskellige  Solister  medvirkede.  Der  var 
177  tilstede,  og  Kirken  var  fyldt  til  sidste  Plads.  Under 
Dirigent  Robert  H.  Christensens  og  Organist  Jay  Horman 
-Tepsens  Ledelse  sang  Koret  en  Række  smukke  Numre.  Præ- 
sident Petersen  talte. 

Søndag  Morgen  samledes  Præstedømmet  og  en  Del  af  de 
ledende  Brødre  talte  og  gav  Vidnesbyrd.  Der  var  44  til- 
stede. • 

Kl.  10  holdt  Søndagsskolen  sit  Møde,  hvor  der  var  et 
meget  smukt  Program  i  Anledning  af  Mors  Dag.  Her  skal 
bl.  a.  fremhæves  en  meget  gribende  Tale  af  Missionær 
Young  fra  Kolding.  Præsident  Petersen  og  Søster  Petersen 
talte.    Der  var  148  tilstede  ved  dette  Møde. 

Søndag  Eftermiddag  afholdtes  Funktionærmøde,  hvor 
Præsidenter  og  Præsidentinderne  for  de  forskellige  Organi- 
sationer afagde  Vidnesbyrd.  Præsidentfamilien  talte  og  gav 
gode  Raad  og  Vejledninger  til  Funktionærerne.  Der  var  50 
tilstede  ved  dette  Møde. 

Lige  efter  Funktionærmødet  var  der  Daab,  og  en  ung 
Mand  fra  Haderslev  blev  døbt. 

Gudstjenesten  om  Aftenen  vil  længe  blive  husket  for  den 
gode  Aand,  der  var  tilstede,  og  de  goix  og  opmuntrende  Ord 
som  lød  til  os.  Søster  Grete  Andersen  holdt  ganske  uforbe- 
beredt  en  glimrende  Tale,  som  gjorde  dybt  Indtryk  paa  alle. 
Derefter  tog  Broder  og  Søster  Clark  Afsked  med  Esbjatg, 
hvor  de  siden  August  1947  har  virket  som  Missionærer. 
Missionær  Fingerle  fra  Haderslev  sang  meget  smukt  »The 
holy  City«,  hvorefter  Biskop  Jensen  talte.  Efter  en  Sang 
af  Koret,  talte  Præsident  Petersen,  og  han  fortalte  om  sit 
Besøg  hos  Hans  Majestæt  og  gav  Svar  paa  den  Artikel,  der 
for  kort  Tid  siden  var  trykt  i  Esbjerg  Søndagsblad  om 
Mormonerne.  Før  Mødet  sluttede,  rejste  en  Kvinde  sig  og 
bad  om  en  Forklaring  paa  Polygamiet.  Hun  fik  den.  Ef- 
ter Mødet  blev  der  en  livlig  Diskussion  mellem  de  tilstede- 
værende Fremmede  og  Søskende.     164  var  tilstede. 

Mandag  Aften  afholdt  Kvindelig  Hjælpeforening  sin  Bazar. 
Der  var  et  udmærket  Program,  og  der  kom  587  Kr.  ind 
til  Foreningen  ved  Auktion.     Der  var  102  tilstede. 

Tirsdag  Aften  sluttede  Konferencen  med,  at  Broder  Harry 
Petersen  fremviste  sin  Rejsefilm,  fra  Amerika  om  Temp- 
lerne, paa  Hotel  Spangsberg. 

Greta  Aa. 


Aarhus,  den  15.,  16.,  17.,  18.  Maj  blev  der  afholdt  For- 
aarskonference  i  Aarhus.  Lørdag  den  15.  Maj  gav  Aarhus 
Grens  Sangkor  en  Koncert.  De  242  besøgende  fulgte  det 
righoldige  Program  med  Opmærksomhed.  Missionspræsi- 
dent  Petersen  talte  belærende  Ord  til  Forsamlingen.  Søn- 
dag Morgen  havde  Præstedømmet  sit  Møde,  hvor  der  var 
en  god  Aand  tilstede.  De  præsiderende  Brødre  bar  deres 
Vidnesbyrd.     Tilstede  var  78. 

Søndagsskolen  gav  et  kort  Program  over  Børnenes  Arbejde 
og  flere  Brødre  og  Søstre  talte.     Tilstede  var  232. 

Søndag  Eftermiddag  afholdtes  Nadvermøde  og  Funktio- 
nærmøde.  Kirkens  Generalautoriteter  blev  opretholdt  og 
en  Del  Forandringer  blev  foretaget.     Tilstede  var  138. 

Ved  Hovedmødet  Søndag  Aften  vidnede  Præsident  Peter- 

sen  og  flere  af  Brødrene  om  deres  Glæde  over  at  arbejde 
for  Herrens  Sag.  Koret  sang  flere  store  Numre.  Tilstede 
var  200. 

Den  kvindelige  Hjælpeforening  afholdt  en  Bazar  og  et 
Program,  der  samlede  151  Personer.  Aftenen  gav  600  Kr. 
til   Søstrenes  Velgørenhedsarbejde. 

Konferencen  sluttedes  med  en  Filmsaften  Tirsdag  den  18. 
Maj,  hvor  Kaptajn  Harry  Petersen  i  et  couserende  Foredrag 
fortalte  om  Pionerernes  Vandringer  og  de  hellige  Steder, 
om  Templerne,  hvor  Guds  Aand  dvælede,  og  om  Salt  Lake 
Criy.     Det  var  en  meget  smuk  Film. 

Under  Konferencen  blev  døbt  13  Personer  og  et  Barn  blev 
velsignet. 

Tage  L.  Andersen. 

Aalborg,  den  21.,  22.,  23.,   24.,  25.  Maj. 

En  Strøm  af  Mennesker  valfartede  til  Valdemarsgade  2 
Lørdag  Aften  for  at  overvære  Indledningen  til  Konferencen, 
og  de  fandt  straks  en  festlig  Stemning  ved  at  se  det  dan- 
ske og  det  amerikanske  Flag  foran  Indgangen.  Kl.  19,30 
var  Salen  tæt  besat  af  et  forventningsfuldt  Publikum  — 
der  var  307  tilstede. 

Under  Præsidium  af  Missionspræsident  Alma  L.  Peter- 
sen og  under  Ledelse  af  Distriktspræsident  Henry  Løjborg 
tog  Konferencen  sin  Begyndelse.  Per  fulgte  saa  alsidigt 
og  varierende  et  Program,  som  dot  er  længe  siden,  man 
har  hørt  i  Aalborg.  Følgende  Numre  fortjener  at  blive 
nævnt : 

Missionær  Mc.  Neil  spillede  Chopins  I'  .lade  Nr.  4  ganske  beta- 
gende og  den  kvindelige  Missionær  Elisabeth  Hinckley  sang 
med  sin  lyse  blide  Røst  en  engelsk  Sang.  Lidt  ud  over  det  al- 
mindelige var  en  Saxofonduet  —  »La  Paloma«  —  spillet  af 
Missionærerne  Lyle  Petersen  og  Reed  Durtchi.  En  dobbelt 
Herrekvartet  sang  »En  '  \] ('kommen  Dag«  saa  nydeligt,  at  den 
ikke  gjorde  Teksten  til  amme.  Koret  sluttede  første  Afdeling 
med  en  »Aftensang«  i  et      ?inningsfuldt  Rrus  af  Toner. 

Derefter  besteg  Præsidt  t  Petersen  Talerstolen  og  i  varme 
jævne  Ord,  indspireret  ai  ten  dejlige  Sang  og  Musik,  tolkede 
han  Jesu  Kristi  rene  Lær*       g  p-apegede  bl.  a.,  at  om  Verden 


IL' I 

i    D;ig   Vild«   v;eie    mere   optugt    ;if    :il    tynge   <>K   gløde    liiu.oiden, 

s;ia  glemte  de  ;it  ilaai  pas  Slagmarkerne. 

Af  den  nseste  Afdelings  Numre  skal  asernes  Koreta  >B»>n€  — 
tint  og  afstemt,  en  Solo  ;if  Maria  Hukke  Der  er  tre  Hjørne- 
stene«, der  blev  foredraget  blødt  og  fyldigt  Bn  Duet  ur  Kornet 
og  Saxofon  blev  udfort  af  Missionærerne  Perrel  Nelson  og 
Lyle  Petersen.  Koret  sang  »Den  hellige  Stad«  smukt  og  beta* 
gende.  Missionær  Burton,  Struer,  overraskede  med  en  Fløjte* 
solo  af  (ilurk  og  Mary  Bendtsen  foredrog  paa  en  rorende  Maada 

den  lille  engelske  Sang  ,.In  the  (inrden«. 

Mere    rosende    k;m    en    Koneerl    \is|     ikke     omtales,     nu  n 

et  saadaat  Resultal  opnaas  ved  et  samvittighedsfuldt  <>i; 
godt  Samarbejde,  Don  vellykkede  Aften  sluttede  med  den 
gumle  Kampsang  Kom  Hellige  .  Man  vur  et  smukt  Minde 
rigere. 

Kl.  9  Søndag  Morgen  begyndte  Præstedømmemødet. 
Modet  formede  sig  som  et  Instruktionsmode.  og  liere  il 
Brødrene  talte  om  Arbejdet  i  Kirken.     Der  var  70  tilstede. 

Søndagsskolen  begyndte  KL  10.  Kiter  Aabningssang  og 
Bon  talte  Grenslorstander  Arnold  J.  Bukke  om  *  Velsig- 
nelse af  smaa  Børn«,  hvorefter  Missionspræsidenten  og 
G  rensf  orstanderen  velsignede  2  smaa  Børn.  Præsident 
Petersen  ønskede  derefter  at  hore  Vidnesbyrd  fra  følgende 
forhenværende  danske  Missionærer:  Frank  Sandberg, 
Rita  Bukke,  Karen  Jørgensen,  Irene  Nielsen.  Anna  Lar- 
sen samt  fra  Broder  Lund,  Brønderslev,  der  kun  havde 
været  Medlem  i  2   Maaneder. 

Aalborg  Modrekor  sang  »Mer  Hellighed  giv  mig«,  hvor- 
efter Broder  og  Søster  Ernst  Andersen,  Kobenhavn,  ud- 
lalte  deres  Taknemlighed  over  Evangeliet.  Missionær 
Durtchi,  Hobro,  talte  om  Jesu  Liv  og  Opstandelse,  og  Mis- 
si«  »nier  Str.  Poula  Jensen,  København,  talte  om  den  første 
Trosartikel  og  dens  fundamentale  Betydning.  Missionæ- 
rerne sang  »Kom  Hellige«,  og  Søster  Lillian  Petersen  tak- 
kede for  sit  Vidnesbyrd.  Søster  Eliza  Petersen  over- 
bragte en  Hilsen  fra  de  forskellige  Konferencer,  og  tak- 
kede for  alt,  hvad  Søskende  gjorde  for  dem  og  sluttede 
med  en  Hyldest  til  Mødrekoret  Missionær  Robertson, 
Nykøbing,  udtrykte  ligeledes  sin  Glæde  over  at  være  til 
Stede,   og  Missionær   Ferrel   Nelson,   Aalborg,   talte   om   de 

forskellige  Trossamfund.  Den  heil  igennem  udbytterige 
formiddag  sluttede  med  »Velsign,  o  Gud,  dit  Folk  .  Til- 
stede var  214. 

Kl.  14,30  indledtes  Fiinkti<>n;ermi>del.  og  der  blev  givet 
Kapport  fra  de  forskellige  Organisationer  i  Distriktet.  Der 
meldtes  om  stor  Fremgang  paa  alle  Omraader.  Med  ma- 
nende Ord  om  el  fortsal  Arbejde  tor  Kirken  sluttede  Præ- 
sident   Petersen.      Tilstede   var    141. 

Søndag  Al'lensinodet  Kl.  19.  Endnu  en  Gang  fyldtes 
den  store  Sal  til  sidste  Plads  af  opmærksom]  lyttende  Til- 
horere. Adskillige  Missiomærer  tik  ved  dette  Møde  Lejlig- 
hed til  at  give  Udtryk  for  deres  store  Taknemmelighed 
over  Herrens  Velsignelser,  ved  at  lade  dem  drage  ud  og 
forkynde  Evangeliet.  Koret  sang  nogle  af  sine  store  Nlumre, 
ag  man  lagde  med  Tilfredshed  Mærke  til  den  Interesse, 
hvormed  287  Mennesker  lyttede  fra  Begyndelsen  til  Af- 
slutningen. 

Mandag  afholdt  den  kvindelige  Hjælpeforening  sin  Ba- 
zar  under  Leddelse  af  Præsidentinde  Maria  Bukke,  som 
udtalte  sin  Tak  for  den  Støtte,  som  var  blevet  Foreningen 
til  Del,  og  bad  derefter  Søster  Eliza  Petersen  tale.  Søster 
Petersen  talte  om  den  kvindelige  Hjælpeforenings  Organi- 
sation. Derefter  blev  udført  følgende  Program:  Str.  Asta 
Johansen  deklamerede  »Ubesvaret  Bon«,  Str.  Gerda  Niel- 
sen sang  »Har  jeg  gjort  noget  godt?«.  En  Oplæsning  ved 
Sir.  Evelyn  Christiansen  »Leos  Hemmelighed«,  og  Missio- 
nær Aksel  Andreasen,  Frederikshavn,  fortalte  om  to  Mis- 
sionærers Oplevelser.  Derefler  gik  man  over  til  at  sælge 
forskellige  Ting.  og  Foreningen  fik  570  Kr.  ind.  Der  var 
166  tilstede. 

Tirsdag  Aften  fremvistes  en  Farvefilm  af  Globetrotteren 
Harry  Petersen.  Den  omhandlede  Kirkens  Historie,  fra 
den  lille  Sten.  der  blev  løsnet,  ej  af  Menneskebarn  der.  og 
til   den   store  Udvikling  indtil   vore  Dage.      Tilstede  305. 

Det  var  en  fin  Afslutning  pan  Konfereneen,  hvis  Stør- 
iclse  man  aldrig  havde  oplevet  i  Aalborg.  Konferencen 
har  ialt  værefl  besøgt  af  1576  Mennesker.  Maa  »Stenen« 
fortsat  vokse,  udtaler  vi  som  et  inderligt  Ønske,  i  Jesu 
Kristi  Navn.  Kristian  Johansen. 

Fra  Missionsmarken 


Ungdomsforeningen: 

ESBJERG:  Kristi  Himmelfartsdag  havde  Ungdomsforeningen 
arrangeret  en  Udflugt  til  Ribe.  Det  blev  en  fin  Tur.  Vejret 
var  straalende  og  Humøret  højt.  Før  Frokost  var  vi  rundt  og 
se  Ribes  Seværdigheder,  og  Eftermiddagen  gik  med  Boldspil  og 
Leg.     Kl.  5  tog  vi  hjem  — ■  trætte  og  matte  efter  en  dejlig  Dag. 

Søndagsskolen: 

Søndag  den  23,  Maj  udførte  Søndagsskolen  hele  Programmet 
om  Formiddagen.  Man.  fik  et  godt  Indtryk  af,  hvad  Børnene 
havde  lært  i  Vintermaanederne.  Søndagsskolen  var  assisteret 
af  Primary,  og  det  var  en  Fornøjelse  at  se  saia  godt  et  Program. 
Børnene  skal  herigennem  modtage  vor  varmeste  Tak,  og  det 
samme  gælder  Lærerne.  Vi  kunde  tydeligt  se  Frugterne  af 
deres  Arbejde,  og  det  er  den  Løn,  de  modtager.  Grenen  paa- 
skønner  de   to   Organisationers   Arbejde   blandt   Børnene. 

Bent    H.   Rasmussen. 

Daab: 

KØBENHAVN:  Den  23.  April  1948  blev  følgende  døbte:  In- 
ger Kirsten  Miarie  Pedersen  blev  døbt  af  Missionær  JosepTi 
Grant  Stevenson,  Haandsp.  af  Missionær  Robert  Magleby  Chri- 
stensen. Olivia  Valborg  Petersen  blev  døbt  af  Missionær  Do- 
nald V.  King,  Haandsp.  af  Missionspræsident  Alma  L.  Peter- 
sen. Ivan  Sørensen  blev  døbt  af  Missionærpræsident  Alma  L. 
Petersen,  Haandsp.  af  Ældste  Alfred  Hansen.  Isia  F.  Sørensen 
blev  døbt  af  Missionspræsident  Alma  L.  Petersen,  Haandsp. 
af  Grenforstander  Christian  Madsen.  Carl  Johan  Sørensen 
af  samime.  Aksel  Kristian  Olsen  blev  døbt  af  Missionær  Jo- 
blev  døbt  af  Missionspræsident  Alma  L.  Petersen,  Haandsp. 
seph  Stevenson,  Haandsp,  af  Missionær  Hal  Ludlow  Ulla  Dag- 
mar Ekberg  blev  døbt  af  Missionær  Grant  Lee  Hansen,  Haands- 
paalæggelse  af  Missionspræsident  Alma  L.  Petersen.  Birgit 
Leis  blev  døbt  af  Missionær  Jack  Kendall  Ray,  Haandsp.  af 
Missoinær  Christian  Jensen. 

AARHUS:  Den  16.  Maj  1948  blev  Poul  Ejgil  Didriksen  døbt 
af  Missionær  James  C.  Sumsion,  Haandsp.  af  Missionær  Doneli 
Rasmussen. 

VEJLE:  Den  16.  Maj  blev  Olga  Lydia  Sindahl  Nielsen  døbt 
af  Missionær  Wilford  A.  Beesly,  Haandsp.  af  Missionær  Gerald 
C,  Christiansen. 

SILKEBORG:  Den  16.  Maj  blev  Ingerlis  Petersen  døbt  af 
Grensforstander  Aage  Pedersen,  Haandsp.  af  Grensforstander 
Frede   Thomsen. 

HERNING:  Den  16.  Maj  blev  følgende  døbte:  Norma  Over- 
gaard blev  døbt  af  Missionær  Kenneth  Park  Andersen,  Haands- 
paalæggelse  af  Missionær  Dean  E.  Salvesen.  Hilda  K.  B.  Over- 
gaard blev  døbt  af  Missionær  Dean  E.  Salvesen,  Haandsp.  af 
Missionær  Kenneth  P.  Andersen.  Astrid  D.  Jensen  blev  døbt 
af  Missionær  Kenneth  P.   Andersen,  Haandsp.  af  samme. 

RANDERS:  Den  16.  Maj  blev  følgende  døbte:  Jens  Carl 
Jensen  blev  døbt  af  Missionær  Niels  Carlsen,  Haandsp.  af  sam- 
me. Sørine  Anine  Kristine  Lauritsen  blev  døbt  af  Missionær 
Niels  Carlsen,  Haandsp.  af  Missionær  Christian  Jensen.  Anna 
Kathrine  Mortensen  blev  døbt  af  Miss:onær  Niels  Carlsen, 
Haandsp.  af  Missionær  Kenneth  Jensen.  Kæthel  Karen 
Koitzsch  blev  døbt  af  Missionær  Douglas  Reed,  Haandsp.  af 
Missionær  Keith  Crane.  Erik  Petersen  blev  døbt  af  Missionær 
Douglas  Reed,  Haandsp.  af  samme.  Gerda  Petersen  blev  døbt 
af  Missionær  Douglas  Reed,  Haandsp.  af  samme.  Signe  Dorthea 
Frandsen  blev  døbt  af  Missionær  Niels  Carlsen,  Haandsp.  af 
Missionær    Kenneth    Andersen. 

SØNDERBORG:  Den  9.  Maj  blev  Gerner  Rasmussen  døbt  af 
Missionær  Willard  Hart  Christensen,  Haandsp.  laf  Keit  O. 
Karren. 

Vi  ønsker  de  nye  Søskende  til  Lykke  og  velkommen  i  Kirken. 

Velsignelser: 

HERNING:  Den  16.  Maj  blev  Søn  af  Mary  Viola  Hansen  og 
Adolf  Hansen,  født  den  22»  Februar  1948,  velsignet  af  Grens- 
forstander  Frede   Thomsen    og   givet   Navnet  Tex    Hansen. 

Forflyttelser: 

Den  23.  April  blev  Missionær  Axel  F.  Andreasen  og  Søster 
Andreasen  forflyttet  fra  Aalborg  til  Frederikshavn.  Samme  Dag 
blev  Missionær  Hans  C.  Werner  og  Søster  Werner  forflyttet  fra 
Kølbenhavn  til  Aalborg.  Samme  Dag  blev  Missionær  Ashby  D. 
Nelson  flyttet  fra  Vejle  til  København  og  Missionær  Joseph 
Grant  Stevenson  fra  København  til  Vejle.  Samme  Dag  blev  Mis- 
sionær Ronald  G.  Vincent  flyttet  fra  Horsens  til  København  og 
Missionær  Truman  Fischer  fra  København  til  Horsens. 

SØNDAGSSKOLEN 

NADVERENS 

Lad  hellig   Stilhed   sænke  sig, 
andægtig,  ydmyg  gøre  mig. 
I  denne  Stund  O  Frelser  kær, 
jeg  føler,  Du  er  mig  saa  nær. 


KORLEKTIER 

1.  Søndag:    Luk.  6:46.    Men  hvorfor  kalder  i  mig  Herre,  Herre! 

og  gøre  ikke,  hvad  jeg  siger? 

2.  Søndag:    Luk.  11:34.    Thi  hvor  eders  Skat  er,   der  vil   ogsaa 

eders  Hjerte  være. 

3.  Søndag:    Luk.  14  :27.    Den,  som  ikke  bærer  sit  Kors  og  følger 

efter  mig,  kan  ikke  være  min  Discipel. 

4.  Søndag:    Luk.  20:25:    Man  han  sagde  til  dem:    »Saa  giver  da 

Kejseren,  hvad  Kejserens  er,  og  Gud,  hvad  Guds  er. 

Forsidebillede: 

Præsident  og  Søster    Alma    Sonne,    den    europæiske    Mission, 
kommer   til   Danmark  midt   i  Juli. 

